Selskabet bag Lyngby Boldklub, Hellerup Finans, er i økonomiske vanskeligheder, og det kan få konsekvenser for superligaklubben.

Således forventer Hellerup Finans at sælge alle aktieposter i klubben inden for 3-12 måneder.

Det skriver selskabet på sin hjemmeside, hvor det ud over Lyngby Boldklub nævner fem andre selskaber, som Hellerup Finans har aktier i.

Læs også : GRAFIK Så dårlig er Superligaklubbernes økonomi

- Koncernen forventer, at alle aktieposterne vil være solgt inden for de næste 3-12 måneder, og at det vil tilføre koncernen et meget stort millionbeløb, lyder det blandt andet på Hellerup Finans' hjemmeside.

Lyngby Boldklub meldte 1. september ud, at klubben er på vej mod et større kapitalindskud fra en udenlandsk investorgruppe.

Læs også : Lyngby har ny ledelse på plads efter balladesag

Alt imens klubben er udfordret på økonomien, har den haft sportslig succes som oprykker i denne sæson.

Lyngby har vundet syv kampe ud af de første 15 i ligaen og ligger på femtepladsen med 24 point.